Bugun O‘zbekiston bo‘yicha yog‘ingarchilik kutilmaydi, faqat Buxoro, Navoiy, Samarqand viloyatlarining ba’zi joylarida biroz qor yog‘ishi mumkin, Qashqadaryo, Surxondaryo viloyatlarida ba’zi joylarda yog‘ingarchilik (yomg‘ir, qor) bo‘ladi. Foto: Kun.uz "O‘zgidromet" xabariga ko‘ra, kunduzi havo 0-3 daraja iliqqacha ko‘tariladi, faqat ba’zi joylarda biroz manfiy harorat saqlanib turadi. Ertangi kundan boshlab antitsiklon ta’siri asta-sekin kuchsizlashadi. Sovuq havo massasi nisbatan iliq havo bilan o‘rin almashadi. Havo harorati asta-sekin ko‘tariladi va ish haftasining oxiriga borib kechalari sovuq 0 darajagacha kuchsizlashadi, kunduz kunlari esa havo 7-10 daraja iliqqacha, ba’zi joylarda 14 daraja iliqqacha ko‘tariladi, bu haroratning o‘rtacha ko‘p yillik qiymatlariga yaqindir. Respublika bo‘yicha ba’zi joylarga tuman tushishi kutilmoqda. 12-14 dekabrda respublikaning tog‘li hududlarida qor ko‘chishi xavfi bor.